9472aa530b79eab35bab303c51b533ba
Τι είναι η υπέρυθρη θέρμανση;
-----------------------------


douleutaras.gr
2019.47
Η υπέρυθρη θέρμανση χρησιμοποιεί υπέρυθρα κύματα, χάρη στα οποία ζεσταίνονται τα στερεά σώματα σε ένα χώρο, χωρίς να έχει ζεσταθεί απαραίτητα και ο αέρας γύρω τους. Αυτό σημαίνει, ότι με τα πάνελ υπερύθρων μπορεί η θερμότητα να περνά σε σένα, όταν είσαι στο σπίτι σου, ακόμα κι αν δεν έχει ζεσταθεί ακόμα ο αέρας.


576b230f4bcaa9c869c257926007f5c2
Πώς λειτουργούν τα πάνελ υπέρυθρης θέρμανσης;
---------------------------------------------


douleutaras.gr
2019.47
Τα πάνελ υπερύθρων τοποθετούνται σε τοίχους ή ταβάνια στο χώρο, με τη βοήθεια εξειδικευμένων τεχνικών. Λειτουργούν με ηλεκτρικό ρεύμα και η λειτουργία τους βασίζεται στο να εκπέμπουν υπέρυθρη θερμότητα. Θεωρείται, πως η ωφέλιμη ακτίνα, στην οποία τα πάνελ υπέρυθρης θέρμανσης ζεσταίνουν τα σώματα, είναι στα 3 μέτρα. 


43743a54174aa5015aa2c6c27bc3bd9a
Ποια είναι τα πλεονεκτήματα της υπέρυθρης θέρμανσης;
----------------------------------------------------


douleutaras.gr
2019.47
**1. Μέγιστη απόδοση.** Ο βαθμός απόδοσης διαφέρει από σπίτι σε σπίτι, καθώς εξαρτάται και από τη μόνωση της κατοικίας. Σε μεγάλους χώρους, όπως το σαλόνι, ίσως χρειαστούν παραπάνω από ένα πάνελ για καλύτερα αποτελέσματα.


**2. Σημαντική εξοικονόμηση ενέργειας.** Με την υπέρυθρη θέρμανση μπορείς να πετύχεις ως και 50% εξοικονόμηση ενέργειας, σε σχέση με τα συμβατικά θερμαντικά, όπως είναι το καλοριφέρ και αερόθερμο. Αντίστοιχα, επιτυγχάνεται έως και 80% εξοικονόμηση ενέργειας σε σχέση με τα συμβατικά ηλεκτρικά θερμαντικά και τα κλιματιστικά. 


**3. Χαμηλότερο κόστος κτήσης.** Τα πάνελ υπερύθρων, όχι μόνο εξοικονομούν ενέργεια, αλλά έχουν και σχετικά οικονομικές τιμές αγοράς. Επιπλέον, τα πάνελ δεν χρειάζονται έλεγχο και συντήρηση κάθε χρόνο, όπως γίνεται με τα άλλα θερμαντικά μέσα.


**4. Δεν χρειάζεται περιοδική συντήρηση.** Τα πάνελ δεν χρειάζονται έλεγχο και συντήρηση κάθε χρόνο. Συνιστάται όμως ένας τυπικός έλεγχος κάθε 5 χρόνια, για επιβεβαίωση της σωστής και αποτελεσματικής λειτουργίας τους.


**5. Απόλυτη αυτονομία θέρμανσης**. Με τα πάνελ υπέρυθρης θέρμανσης, μπορείς να έχεις ζεστό σπίτι ανά πάσα στιγμή. Παράλληλα, δεν χρειάζεται η έγκριση των υπολοίπων ενοίκων της πολυκατοικίας για να τα τοποθετήσεις στο χώρο σου.


**6. Δεν χρειάζεται χώρος για λεβητοστάσιο**. Με τα πάνελ υπέρυθρης θέρμανσης, επιτυγχάνεις οικονομία χώρου, καθώς δεν υπάρχει κάποιος λέβητας ή αλλο εξάρτημα το οποίο να τοποθετείται σε άλλο δωμάτιο.


**7. Πολύ εύκολη εγκατάσταση του πάνελ**. Με τη βοήθεια ενός [θερμουδραυλικού](https://www.douleutaras.gr/bsdir/ydraulikoi/thermoudraulikos/), τοποθετείται πολύ εύκολα το πάνελ στον τοίχο και συνδέεται με το ηλεκτρικό ρεύμα. Δεν χρειάζεται να γίνει καμία μετατροπή στην ηλεκτρολογική εγκατάσταση.


**8. Μπορεί να χρησιμοποιηθεί σαν συμπληρωματικό μέσο θέρμανσης για οικονομία**. Σε περίπτωση που το επιθυμείς, μπορείς να έχεις ένα πάνελ σαν συμπληρωματικό μέσο θέρμανσης σε 1 ή παραπάνω δωμάτια του σπιτιού. Το πάνελ θα κρατάει τη θερμοκρασία σταθερή σε έπιπλα, πατώματα και τοίχους. Έτσι, το καλοριφέρ δεν θα καταναλώνει τόση ενέργεια για να ζεστάνει την ατμόσφαιρα.


**9. Αποβάλλει την υγρασία από τους τοίχους και τα έπιπλα**. Τα αντικείμενα αποβάλλουν την υγρασία χωρίς να ξεραίνουν την ατμόσφαιρα, όπως γίνεται με τα συμβατικά μέσα θέρμανσης.


**10. Δεν επιβαρύνει την αισθητική του χώρου**. Το πάνελ υπέρυθρης θέρμανσης μπορεί να αντικαταστήσει τα μεγάλα καλοριφέρ, τις παλιές σόμπες και τα αντιαισθητικά A/C και να αναβαθμίσει το στυλ του σπιτιού. Η θερμομονωτική πλάκα από την οποία αποτελείται, μπορεί να είναι κεραμική, από μέταλλο, καθρέφτη ή κρύσταλλο ασφαλείας. 


**11. Δεν είναι καθόλου βλαβερό για την υγεία**. Τα πάνελ υπέρυθρης θέρμανσης δεν δημιουργούν ρεύματα αέρα τα οποία μεταφέρουν σκόνη και μικρόβια. Επιπλέον, δεν ξηραίνουν την ατμόσφαιρα, με κίνδυνο να προκαλέσουν προβλήματα του αναπνευστικού συστήματος. 


87c5962c7805d769829f7f6777c0a4ed
Τι απόδοση μπορεί να έχει η υπέρυθρη θέρμανση;
----------------------------------------------


douleutaras.gr
2019.47
* Για να ζεστάνεις 12 τ.μ. Θα χρειαστείς 800-1000 Watt
* Για να ζεστάνεις 17 τ.μ. Θα χρειαστείς 1200-1500 Watt
* Για να ζεστάνεις 25 τ.μ. Θα χρειαστείς 1700-2000 Watt


Ωστόσο, τα νούμερα αυτά είναι καθαρά ενδεικτικά και διαφέρουν από σπίτι σε σπίτι. Για παράδειγμα, η υπέρυθρη θέρμανση γίνεται πιο αποδοτική, αν έχεις καλή θερμομόνωση στο χώρο σου. Συστήνεται να ζητήσεις τη γνώμη επαγγελματία μηχανικού, πριν πάρεις απόφαση να τοποθετήσεις πάνελ υπερύθρων.


cc17b2cd47d9d9b43f21ca9533b65c24
Γιατί να επιλέξεις τεχνικό του Douleutaras.gr για τοποθέτηση πάνελ υπερύθρων;
-----------------------------------------------------------------------------


douleutaras.gr
2019.47
Οι τεχνικοί θέρμανσης που συνεργάζονται με την πλατφόρμα μας είναι διαθέσιμοι **καθημερινά**, για να αναλάβουν την εργασία σου. Διαθέτοντας **πολυετή εμπειρία** στο σχετικό τομέα και χρησιμοποιώντας **σύγχρονο εξοπλισμό**, θα τοποθετήσουν πάνελ υπέρυθρης θέρμανσης στο σπίτι σου, άμεσα και με ασφάλεια.


Αν ενδιαφέρεσαι για **υπέρυθρη θέρμανση**, μην ψάχνεις αλλού. Καταχώρησε την εργασία σου στην πλατφόρμα μας εντελώς δωρεάν και θα σου βρούμε άμεσα τον κατάλληλο επαγγελματία στην περιοχή σου, για **τοποθέτηση πάνελ υπερύθρων** στις καλύτερες τιμές!

